Мирзияев Мәскеуге сапарын кейінге шегерді
"Мирзияев Мәскеуге сапарын кейінге шегерді" | "https://abai.kz/post/105875"
TITLE: Мирзияев Мәскеуге сапарын кейінге шегерді
URL: https://abai.kz/post/105875
META: "Мирзияев Мәскеуге сапарын кейінге шегерді" | "https://abai.kz/post/105875"
DATE: 18.02.2020
AUTHOR(s): Abai.kz
TOTAL WORDS: 92
TEXT: Өзбекстан президенті Шавкат Мирзияевтің ақпан айында жоспарланған Мәскеуге сапары маусым айына шегерілді. Бұл туралы Өзбекстанның сыртқы істер министрінің орынбасары Ильхом Нематов мәлімдеді. Былтыр желтоқсан айында Мирзияевтің Мәскеуге 2020 жылдың 5 ақпанында баратыны хабарланған. Нематов президент сапарының кейінге шегерілуін "жоғары дәрежелі сапарға жақсы дайындық керектігімен" түсіндірді. "Сапар аясында аймақаралық, білім беру және меди форумдар өтеді. Сонымен бірге Мәскеудегі ВДНХ-да "Өзбекстан" павильоны ашылады", - деді Нематов. Ақпарат құралдарында "Мирзияев Мәскеуге барғаннан кейін Өзбекстан Еуразиялық экономикалық одаққа қосылуы мүмкін" деген болжамдар жазылған. Шавкат Мирзияев Ташкент бұл ұйымға әзірге бақылаушы мәртебесін алуы мүмкін екенін жеткізген. Abai.kz
